Държавен вестник, бр. 99, 2010 г., стр. 104

СТР.  104	
Д Ъ Р Ж А В Е Н  В Е С Т Н И К 	
БРОЙ  99
9. „Акредитация“ е понятие, дефинирано 
в чл. 2, т. 10 от Регламент (ЕО) № 765/2008.
10. „Изземване“ е понятие, дефинирано в 
чл. 2, т. 14 от Регламент (ЕО) № 765/2008.
11. „Изтегляне“ е понятие, дефинирано в 
чл. 2, т. 15 от Регламент (ЕО) № 765/2008.
12. „Надзор на пазара“ е понятие, дефинирано 
в чл. 2, т. 17 от Регламент (ЕО) № 765/2008.
13. „Маркировка СЕ“ е понятие, дефинирано 
в чл. 2, т. 20 от Регламент (ЕО) № 765/2008.
14. „Функционален продукт“ е продукт, който 
извършва определени действия и се употребява 
по същия начин като продукт, уред или съоръ­
жение, предназначен за употреба от възрастни, 
и може да представлява умален модел на такъв 
продукт, уред или съоръжение.
15. „Функционална играчка“ е играчка, която 
извършва определени действия и се употребява 
по същия начин като продукт, уред или съоръ­
жение, предназначен за употреба от възрастни, 
и представлява умален модел на такъв продукт, 
уред или съоръжение.
16. „Играчка, предназначена за ползване във 
вода“ е играчка, предназначена за използване в 
плитки води, която може да носи или поддържа 
дете над водата.
17. „Проектна скорост“ е представителна 
потенциална работна скорост, определена от 
проекта на играчката.
18. „Играчка за стимулиране на определена 
активност“ е играчка за домашна употреба, при 
която подкрепящата структура остава непод­
вижна по време на извършване на дейността 
и която е предназначена детето да извършва 
някоя от следните дейности: катерене, скача­
не, люлеене, пързаляне, въртене, пълзене или 
лазене или комбинации от тях.
19. „Химическа играчка“ е играчка, пред­
назначена за пряк контакт с химични вещества 
и смеси, която се използва по подходящ за 
възрастовата група начин и под надзора на 
възрастен, например химически комплекти, 
комплекти за пластмасови или керамични от­
ливки, миниатюрни работилници за керамика, 
емайлиране или фотография, както и други 
подобни играчки, които предизвикват химични 
реакции или сходни изменения във веществата 
при употреба.
20. „Игра за развиване на обонянието“ е 
играчка, чиято цел е да помогне на детето да 
се научи да разпознава различни миризми и 
аромати. 
21. „Козметичен комплект“ е играчка, целта 
на която е да помогне на детето да се научи 
да приготвя продукти като парфюми, сапуни, 
кремове, шампоани, пяна за вана, гланцове, 
червила, други гримове, пасти за зъби и балсами. 
22. „Игра за развиване на вкусовото възпри­
ятие“ е играчка, целта на която е да позволи 
на детето да приготвя сладкиши или блюда, 
включващи използването на хранителни състав­
ки, като подсладители, течности, прахообразни 
вещества и аромати. 
23. „Увреждане“ е физическо нараняване или 
неблагоприятно въздействие върху здравното 
състояние на детето, включително с дългосроч­
ни последици. 
24. „Опасност“ е потенциален източник на 
увреждане. 
25. „Риск“ е вероятността от настъпване 
на опасност, причиняваща увреждане, както и 
степента на сериозност на увреждането. 
26. „Предназначени за използване от“ оз­
начава, че родител или лице, осъществяващо 
надзор, е в състояние да прецени с оглед на 
функциите, размерите и характеристиките на 
играчката дали тя е предназначена за употреба 
от деца от посочената възрастова група.
§ 2. Наредбата въвежда изискванията на 
Директива 2009/48/ЕО на Европейския пар­
ламент и на Съвета от 18 юни 2009 г. относно 
безопасността на играчките (ОВ, L 170 от 
30.06.2009 г., стр. 1 – 37).
ПРЕХОДНИ И ЗАКЛЮЧИТЕЛНИ 
РАЗПОРЕДБИ
§ 3. Играчките, пуснати на пазара преди 
20 юли 2011 г., които отговарят на изискванията 
на Наредбата за съществените изисквания и оце­
няване на съответствието на играчките, приета с 
Постановление № 177 на Министерския съвет от 
2001 г. (обн., ДВ, бр. 62 от 2001 г.; изм. и доп., 
бр. 13 и 104 от 2003 г., бр. 24 и 40 от 2006 г. и 
бр. 25 от 2010 г.), могат да се предоставят на 
пазара до изчерпване на наличните количества.
§ 4. Играчките, пуснати на пазара преди 
20 юли 2013 г., които отговарят на изискванията 
на наредбата, с изключение на разпоредбите 
на част втора, глава втора, раздел III, могат 
да се предоставят на пазара до изчерпване на 
наличните количества, когато отговарят на из­
искванията на чл. 26 – 28 от наредбата по § 3.
§ 5. Изпълнителният директор на Българския 
институт за стандартизация (БИС) публикува в 
официалния бюлетин на БИС списък на одо­
брените български стандарти по чл. 5, ал. 2.
§ 6. Наредбата се приема на основание чл. 7, 
ал. 1 от Закона за техническите изисквания 
към продуктите. 
Приложение № 1
към чл. 2, ал. 2 
Списък на продуктите, които не са играчки 
по смисъла на чл. 2, ал. 2
1. Предмети за украса за празници и чест­
вания. 
2. Продукти за колекциониране, при условие 
че върху продукта или върху неговата опаковка 
е нанесено видимо и четливо указание, че той 
е предназначен за лица над 14-годишна възраст. 
Примери в тази категория могат да бъдат: 
а) умалени модели на продукта, които де­
тайлно и достоверно го възпроизвеждат; 
б) комплекти за сглобяване на моделите 
по буква „а“; 
в) кукли в народни носии и декоративни 
кукли, както и други подобни артикули;